กลุ่มพลังงานหนุน SET ปิดพุ่ง 11 จุด รับราคาน้ำมันฟื้น แนะจับตาหุ้นใหญ่ประกาศงบฯ
กลุ่มพลังงานหนุน SET ปิดพุ่ง 11 จุด รับราคาน้ำมันฟื้น แนะจับตาหุ้นใหญ่ประกาศงบฯ โดยดัชนีปิดตลาดวันนี้ ที่ระดับ 1,272.53 จุด บวก 10.72 จุด หรือ 0.85% มูลค่าการซื้อขาย 6.93 หมื่นล้านบาท
23 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,272.53 จุด บวก 10.72 จุด หรือ 0.85% มูลค่าการซื้อขาย 6.93 หมื่นล้านบาท 
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นได้แข็งแกร่งกว่าตลาดหุ้นในภูมิภาคเอเชียเล็กน้อย ขานรับราคาน้ำมันที่ฟื้นตัวขึ้นส่งผลบวกต่อหุ้นในกลุ่มพลังงาน, โรงกลั่น และปิโตรเคมี ให้ปรับตัวขึ้น และหุ้นในกลุ่มโรงไฟฟ้าก็ยังปรับขึ้นได้อย่างต่อเนื่อง
นอกจากนี้ จำนวนผู้ติดเชื้อไวรัสโควิด-19 ก็ลดลงอย่างต่อเนื่อง ทำให้เกิดความคาดหวังคลายล็อกดาวน์ แม้คนจะคาดหวังไปพอควรแล้ว แต่ก็อาจมีมากขึ้นได้ ซึ่งจะมีการพิจารณาในสัปดาห์หน้า
อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 และติดตามการทยอยประกาศผลประกอบการของกลุ่ม Real Sector ซึ่งเร็ว ๆ นี้ก็จะมี DTAC, PTTEP และ SCC ที่จะประกาศออกมา รวมทั้งให้ติดตามตัวเลขเศรษฐกิจของสหรัฐฯด้วย
สำหรับแนวโน้มการลงทุนในวันพรุ่งนี้ (24 เม.ย.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยให้น้ำหนัก upside จำกัด พร้อมให้แนวรับ 1,260-1,240 จุด ส่วนแนวต้าน 1,275-1,280 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  7,532,82 ล้านบาท  ปิดที่   24.00 บาท เพิ่มขึ้น  1.30 บาท
GULF    มูลค่าการซื้อขาย  4,025.72 ล้านบาท  ปิดที่   39.25 บาท เพิ่มขึ้น  0.25 บาท
GPSC    มูลค่าการซื้อขาย  3,653.41 ล้านบาท  ปิดที่   72.25 บาท เพิ่มขึ้น  0.50 บาท
PTT     มูลค่าการซื้อขาย  3,473.07 ล้านบาท  ปิดที่   33.75 บาท เพิ่มขึ้น  0.50 บาท
AOT     มูลค่าการซื้อขาย  2,150.22 ล้านบาท  ปิดที่   60.25 บาท ลดลง   1.00 บาท
 
ตลาดหุ้นเอเชีย
